**Կարմեն Կալվո Պոյատո** (իսպ.՝ Carmen Calvo Poyato, հունիսի 9, 1957(1957-06-09), Կաբրա, Կորդովա, Անդալուզիա, Իսպանիա), իսպանացի քաղաքական գործիչ, Իսպանական սոցիալիստական բանվորական կուսակցության անդամ։ 2018 թվականի հունիսի 7-ից Սանչեսի առաջին և երկրորդ կաբինետներում զբաղեցրել է փոխվարչապետի պաշտոնը։ Սանչեսի երկրորդ կաբինետում 2020 թվականի հունվարի 13-ից նախարարների կաբինետի գործերով, գլխավոր կորտեսների հետ հարաբերությունների և ժողովրդավարական հիշողության հարցերի նախարար։ 2018 թվականի հունիսի 7-ից մինչև 2020 թվականի հունվարի 13-ը Սանչեսի կաբինետում եղել է հավասարության հարցերով նախարար։ 2004 թվականից մինչև 2007 թվականը Սապատերոյի կառավարությունում զբաղեցրել է Իսպանիայի մշակույթի նախարարի պաշտոնը։

2017 թվականի հունիսից եղել է Սոցիալիստական հավասարության կուսակցության քարտուղարը և հրատարակել է մի քանի գրքեր ֆեմինիզմի և գենդերային հավասարության վերաբերյալ։

Կենսագրություն
--------------

Կարմենի ավագ եղբայրը՝ Խոսե Կալվո Պոյատոն պատմաբան, գրող և քաղաքական գործիչ է, 1991-2000 թվականներին զբաղեցրել է հայրենի Կաբրայի քաղաքապետի պաշտոնը։ Կարմեն Կալվոն իրավագիտություն է սովորել Սևիլյայի համալսարանում, ինչպես նաև Կորդովայի համալսարանում, որտեղ ստացել է սահմանադրական իրավունքի ոլորտում գիտական աստիճան։ 1995-2004 թվականներին աշխատել է Անդալուսիայի տարածաշրջանային կառավարությունում՝ Մանուել Չավես Գոնսալեսի ղեկավարությամբ։

2004 թվականի խորհրդարանական ընտրություններում Կարմեն Կալվոն Կորդովայից ընտրվել է Իսպանիայի խորհրդարանի ստորին պալատի պատգամավոր և հետագայում մշակույթի նախարար նշանակվել Սապատերոյի նոր կառավարությունում։ Մշակույթի նախարարի պաշտոնում Կարմեն Կալվոն հիշվել է հեղինակային իրավունքների պահպանման համար վճռական պայքարով։ 2005 թվականին նրա գերատեսչությունը մոտ մեկ միլիոն եվրո է ծախսել կրթական արշավի համար, որը պարզաբանել է մտավոր սեփականության նշանակությունը։ Այնուամենայնիվ, նա նաև քննադատության է ենթարկվել երաժշտական ոլորտի կողմից այն արտահայտության համար, որ մտավոր սեփականությունը «բացարձակ իրավունք չէ»։

2020 թվականին Իսանիայում կորոնավիրուսային վարակի բռնկման շրջանում Կալվո Պոյատոյի 2020 թվականի մարտի 25-ին կորոնավիրուսային վարակի թեստը դրական է եղել։ Վիրուսն ախտորոշվել է մարտի 8-ին Կանանց միջազգային օրվա շուրջ 120000-անոց քայլերթից հետո։

Ծանոթագրություններ
------------------

1. ↑  Carmen Calvo, la feminista torera que no pide permiso ni perdón (իսպ.) // *El Confidencial* — 2018.
2. 1 2 3
3. ↑
4. ↑  Real Decreto 1078/2007, de 27 de julio, por el que se concede la Gran Cruz de la Real y Distinguida Orden Española de Carlos III a doña Carmen Calvo Poyato. (իսպ.) // *Boletín oficial del Estado* — Agencia Estatal Boletín Oficial del Estado, 2007. — ISSN 0212-033X
5. ↑  «El primer gobierno de Zapatero - Documentos elmundo.es». *www.elmundo.es*. Վերցված է 2018 թ․ դեկտեմբերի 15-ին.
6. ↑  «Spain's Deputy PM Carmen Calvo tests positive for coronavirus». *Reuters*. 2020 թ․ մարտի 25. Վերցված է 2020 թ․ մարտի 25-ին.
7. ↑  Shields, Bevan (2020 թ․ մարտի 26). «A massive disaster is unfolding in Spain». *The Sydney Morning Herald*. Վերցված է 2020 թ․ մարտի 26-ին.
8. ↑  Sills, Ben; Millan Lombrana, Laura (2020 թ․ մարտի 26). «Spanish Doctors Are Forced to Choose Who to Let Die». *Bloomberg*. Վերցված է 2020 թ․ մարտի 26-ին.

Արտաքին հղումներ
----------------

* Кармен Кальво Пойято на сайте Конгресса депутатов Испании(իսպ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարմեն Կալվո Պոյատո» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BNE: XX1525016 · GND: 1056486899 · ISNI: 0000000118006783 · NTA: 273366963 · SUDOC: 095116656 · VIAF: 168933644 · WorldCat VIAF: 168933644 |

 |

 |